SPAC คืออะไร
a. เงินทุนพร้อมดอกเบี้ย
b. บริษัทเป้าหมายที่ต้องการควบรวมกิจการ
c. เป้าหมายการลงทุน
d. เครื่องมือการระดมทุนแบบใหม่ที่ใช้อย่างแพร่หลายในอเมริกา
ข้อที่ถูกต้องคือ d.  เพราะว่า SPAC (สะ-แพค) ย่อมาจาก Special Purpose Acquisition Company เป็นเครื่องมือการระดมทุนแบบใหม่ที่ใช้อย่างแพร่หลายในอเมริกา แต่ยังคงเป็นเรื่องใหม่สำหรับหลายประเทศ รวมถึงประเทศไทยด้วย SPAC เป็นบริษัทที่มีวัตถุประสงค์เฉพาะสำหรับการควบรวมกิจการ 

ซึ่งเป็นอีกหนึ่งทางเลือกที่จะทำให้ธุรกิจสามารถเข้าเป็นบริษัทที่จดทะเบียนในตลาดหลักหลักทรัพย์ในอเมริกา โดยมีกระบวนการที่รวดเร็วและสะดวกมากขึ้นเมื่อเทียบกับการระดมทุนจากสาธารณะผ่าน IPO จึงทำให้ SPAC ได้รับความนิยมเป็นอย่างมาก และมีมูลค่าการระดมทุนสูงถึง 7.6 หมื่นล้านดอลลาร์สหรัฐในปี 2563 ที่ผ่านมา ซึ่งเพิ่มขึ้นถึงร้อยละ 557 จากปี 2562 และยังคงเติบโตอย่างต่อเนื่องในครึ่งปีแรกของปี 2564 นอกจากนี้หุ้นของกลุ่มบริษัท SPAC ยังมีผลตอบแทนเฉลี่ยต่อปีประมาณร้อยละ 17.5 มาตั้งแต่ปี 2558
5.ความรู้ทางการเงิน,3.ตลาดการเงิน & ผลิตภัณฑ์และบริการทางการเงิน